CELEX: 32000D0331
Language: mt
Date: 2000-04-25 00:00:00
Title: Id-Deċiżjoni tal-Kummissjoni tal-25 April 2000 li temenda d-Deċiżjoni 1999/813/KE li tistabbilixxi kundizzjonijiet speċjali li jirregolaw l-importazzjoni ta’ prodotti tas-sajd u ta’ l-akwakultura li joriġinaw mir-Repubblika Soċjalista tal-Vjetnam (notifikata bid-dokument numru C(2000) 1050)Test b’rilevanza għall-ŻEE

Avviż Legali Importanti

|

32000D0331

Official Journal L 114 , 13/05/2000 P. 0039 - 0039

		Id-Deċiżjoni tal-Kummissjonital-25 April 2000li temenda d-Deċiżjoni 1999/813/KE li tistabbilixxi kundizzjonijiet speċjali li jirregolaw l-importazzjoni ta’ prodotti tas-sajd u ta’ l-akwakultura li joriġinaw mir-Repubblika Soċjalista tal-Vjetnam(notifikata bid-dokument numru C(2000) 1050)(Test b’rilevanza għall-ŻEE)(2000/331/KEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 91/493/KEE tat-22 Lulju 1991 li tistipula l-kundizzjonijiet tas-saħħa għall-produzzjoni w it-tpoġġija fuq is-suq ta’ prodotti tas-sajd [1], kif l-aħħar emendata bid-Direttiva 97/79/KE [2], u b’mod partikolari l-Artikolu 11(1) tagħha,Billi:(1) Id-Deċiżjoni tal-Kummissjoni 1999/813/KE tas-16 Novembru 1999 tistipula kundizzjonijiet speċjali li jirregolaw l-importazzjoni ta’ prodotti tas-sajd li joriġinaw mir-Repubblika Soċjalista tal-Vjetnam [3].(2) Il-Kummissjoni adottat id-Deċiżjoni 2000/333/KE li tistipula kundizzjonijiet speċjali għall-importazzjoni ta’ molluski bivalvi, ekinodermi, tunikati w gastropodi tal-baħar li joriġinaw mir-Repubblika Soċjalista tal-Vjetnam [4].(3) Ir-Repubblika Soċjalista tal-Vjetnam tixtieq li tesporta lejn il-Komunità molluski bivalvi, ekinodermi, tunikati w gastropodi tal-baħar friżati jew ipproċessati, li ġew sterilizzati jew trattati bis-sħana skond il-ħtiġijiet tad-Deċiżjoni tal-Kummissjoni 93/25/KEE [5], kif emendata bid-Deċiżjoni 97/275/KE [6].(4) Huwa għalhekk neċessarju li jiġi emendat iċ-ċertifikat tas-saħħa stipulat fl-Anness A tad-Deċiżjoni 1999/813/KE.(5) Il-miżuri li hemm provdut dwarhom f’din id-Deċiżjoni huma skond l-opinjoni tal-Kumitat Permanenti Veterinarju,ADOTTAT DIN ID-DEĊIŻJONI:Artikolu 1Iċ-ċertifikat tas-saħħa stipulat fl-Anness A tad-Deċiżjoni 1999/813/KE u li jakkompanja l-konsenji ta’ prodotti tas-sajd li joriġinaw jew li jipproċedu mir-Repubblika Soċjalista tal-Vjetnam qed jiġi emendata kif ġej:1. Il-Punt IV qiegħed jiġi kompletat bil-punt li ġej:"7. barra minn hekk, fejn il-prodotti tas-sajd huma molluski bivalvi tal-friża jew ipproċessati: il-molluski nkisbu minn żoni ta’ produzzjoni approvati stipulati bl-Anness tad-Deċiżjoni tal-Kummissjoni 2000/333/KE [7] li tistipula kundizzjonijiet speċjali għall-importazzjoni ta’ molluski bivalvi, ekinodermi, tunikati u gastropodi tal-baħar li joriġinaw mir-Repubblika Soċjalista tal-Vjetnam u li ġew sterilizzati jew trattati bis-sħana skond il-ħtiġijiet tad-Deċiżjoni tal-Kummissjoni 93/25/KE."2. L-aħħar inċiż tal-Punt IV qegħda tiġi mibdula bit-test segwenti:"— l-ispettur uffiċjali hawn taħt iffirmat b’dan qed jiddikjara li huwa jaf bid-dispożizzjonijiet tad-Direttiva 91/492/KEE, id-Direttiva 91/493/KEE, id-Direttiva 92/48/KEE id-Deċiżjoni 93/25/KE, id-Deċiżjoni 1999/813/KE u d-Deċiżjoni 2000/333/KE."Artikolu 2Din id-Deċiżjoni hija ndirizzata lill-Istati Membri.Magħmul fi Brussel, il-25 April 2000.Għall-KummissjoniDavid ByrneMembru tal-Kummissjoni[1] ĠU L 268, ta’ l-24.9.1991, p. 15.[2] ĠU L 24, tat-30.1.1998, p. 31.[3] ĠU L 315, tad-9.12.1999, p. 39.[4] Ara paġna 42 ta’ dan il-Ġurnal Uffiċjali.[5] ĠU L 16, tal-25.1.1993, p. 22.[6] ĠU L 108, tal-25.4.1997, p. 2.[7] ĠU L 114, tat-13.5.2000, p. 42.--------------------------------------------------